KOMMISSIONENS GENNEMFØRELSESAFGØRELSE (EU) 2022/2446

af 12. december 2022

om ændring af gennemførelsesafgørelse (EU) 2020/2201 om udnævnelse af visse medlemmer og deres suppleanter til netadministrationsorganet og krisekoordineringscellen for europæisk luftfart for netfunktioner for lufttrafikstyring

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (1), særlig artikel 6, stk. 4, og

ud fra følgende betragtninger:

(1) Ved Kommissionens gennemførelsesforordning (EU) 2019/123 (2) oprettes der et netadministrationsorgan, der skal overvåge og styre gennemførelsen af lufttrafikstyringsnetfunktioner. Ved nævnte forordning oprettes der endvidere en krisekoordineringscelle for europæisk luftfart med henblik på at sikre en effektiv krisestyring på netniveau.

(2) I henhold til artikel 18, stk. 7, og artikel 19, stk. 2, i gennemførelsesforordning (EU) 2019/123 udpeger Kommissionen organets og cellens medlemmer og deres suppleanter efter forslag fra deres organisationer, Det Europæiske Forsvarsagentur eller Eurocontrol.

(3) Formanden, næstformændene og medlemmerne af netadministrationsorganet og deres suppleanter samt medlemmerne af krisekoordineringscellen for europæisk luftfart og deres suppleanter er udnævnt for perioden 2020-2024 ved Kommissionens gennemførelsesafgørelse (EU) 2019/2168 (3).

(4) Med Kommissionens gennemførelsesafgørelse (EU) 2020/2201 (4) blev der taget højde for en række forslag fra de udpegede myndigheder, der er omhandlet i artikel 18, stk. 7, og artikel 19, stk. 2, i gennemførelsesforordning (EU) 2019/123, til udnævnelser for både netadministrationsorganet og krisekoordineringscellen for europæisk luftfart.

(5) I 2021 modtog Kommissionen efter ikrafttrædelsen af gennemførelsesafgørelse (EU) 2020/2201 en række forslag til nye udnævnelser for både netadministrationsorganet og krisekoordineringscellen for europæisk luftfart. Disse forslag er medtaget i gennemførelsesafgørelse (EU) 2020/2201 ved Kommissionens gennemførelsesafgørelse (EU) 2022/723 (5).

(6) Kommissionen modtog efterfølgende en række forslag til nye udnævnelser for både netadministrationsorganet og krisekoordineringscellen for europæisk luftfart.

(7) De modtagne forslag omfattede et forslag fra Eurocontrol, hvor fire repræsentanter for luftfartstjenesteudøvere fra associerede lande udpeges for 2023. For at muliggøre rotation blandt repræsentanterne fra de associerede lande i de efterfølgende år, bør disse udpegelser accepteres for 2023, jf. artikel 18, stk. 7, gennemførelsesforordning (EU) 2019/123.

(8) Alle personer, der foreslås udnævnt, bør fra denne afgørelses ikrafttræden afløse de personer, der tidligere er blevet udnævnt.

(9) Denne afgørelse bør træde i kraft hurtigst muligt for at gøre det muligt for de nyudnævnte at tilslutte sig netadministrationsorganet fra den 1. januar 2023.

(10) Foranstaltningerne i denne afgørelse er i overensstemmelse med udtalelse fra Udvalget for det Fælles Luftrum —

VEDTAGET DENNE AFGØRELSE:

Artikel 1 De i bilag I opførte personer udnævnes for perioden fra denne afgørelses ikrafttræden til den 31. december 2024 til medlemmer af og suppleanter til netadministrationsorganet i deres i dette bilag nævnte egenskaber. Hvis der i bilaget er angivet en kortere periode, finder denne periode anvendelse. De nuværende mandatperioder, der er omfattet af udnævnelserne i stk. 1, udløber ved denne afgørelses ikrafttræden.

Artikel 2 De i bilag II opførte personer udnævnes for perioden fra denne afgørelses ikrafttræden til den 31. december 2024 til medlemmer af og suppleanter til krisekoordineringscellen for europæisk luftfart i deres i dette bilag nævnte egenskaber. Hvis der i bilaget er angivet en kortere periode, finder denne periode anvendelse. De nuværende mandatperioder, der er omfattet af udnævnelserne i stk. 1, udløber ved denne afgørelses ikrafttræden.

Artikel 3 Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den 12. december 2022. På Kommissionens vegne Ursula VON DER LEYEN Formand

(1) EUT L 96 af 31.3.2004, s. 20.

(2) Kommissionens gennemførelsesforordning (EU) 2019/123 af 24. januar 2019 om detaljerede bestemmelser for gennemførelsen af netfunktioner for lufttrafikstyring (ATM) og om ophævelse af Kommissionens forordning (EU) nr. 677/2011 (EUT L 28 af 31.1.2019, s. 1).

(3) Kommissionens gennemførelsesafgørelse (EU) 2019/2168 af 17. december 2019 om udnævnelse af formanden, medlemmerne og deres suppleanter i netadministrationsorganet og af medlemmerne og deres suppleanter i krisekoordineringscellen for europæisk luftfart for lufttrafikstyringsnetfunktioner for den tredje referenceperiode 2020-2024 (EUT L 328 af 18.12.2019, s. 90).

(4) Kommissionens gennemførelsesafgørelse (EU) 2020/2201 af 22. december 2020 om udnævnelse af visse medlemmer og deres suppleanter til netadministrationsorganet og krisekoordineringscellen for europæisk luftfart for netfunktioner for lufttrafikstyring (EUT L 434 af 23.12.2020, s. 59).

(5) Kommissionens gennemførelsesafgørelse (EU) 2022/723 af 10. maj 2022 om ændring af gennemførelsesafgørelse (EU) 2020/2201 om udnævnelse af visse medlemmer og deres suppleanter til netadministrationsorganet og krisekoordineringscellen for europæisk luftfart for netfunktioner for lufttrafikstyring (EUT L 134 af 11.5.2022, s. 21).